ai4bharat/Pralekha huggingface dataset:
कार्मिक, लोक शिकायत एवं पेंशन मंत्रालय
केंद्रीय मंत्री जितेंद्र सिंह ने कहा कि प्रशिक्षण और प्रशासन दोनों में एकीकृत दृष्टिकोण के लाभ को अब अनुभव किया जाने लगा है
प्रौद्योगिकी की मदद से ज्ञान तक पहुँच अब आसान हुई है जिसने पेशेवरों और विभिन्न क्षेत्रों के विकास को आसान बना दिया है
डॉ जितेंद्र सिंह इंडियन स्कूल ऑफ बिज़नेस मोहाली/हैदराबाद के एडवांस्ड मैनेजमेंट प्रोग्राम इन पब्लिक पॉलिसी  में भाग लेने वाले प्रतिभागियों से बात कर रहे थे
केन्द्रीय विज्ञान एवं प्रौद्योगिकी राज्य मंत्री ; पृथ्वी विज्ञान राज्य मंत्री ; प्रधानमंत्री कार्यालय में राज्य मंत्री; लोक शिकायत एवं पेंशन, परमाणु ऊर्जा और अन्तरिक्ष मंत्री डॉ जितेंद्र सिंह ने आज इंडियन स्कूल ऑफ बिज़नेस मोहाली/हैदराबाद के एडवांस्ड मैनेजमेंट प्रोग्राम इन पब्लिक पॉलिसी  में भाग लेने वाले प्रशिक्षुओं से बातचीत की।
प्रशिक्षार्थियों से चर्चा करते हुए डॉ जितेंद्र सिंह ने कहा कि यह अब स्पष्ट हो चुका है कि एकीकृत दृष्टिकोण प्रशिक्षण और प्रशासन दोनों में लाभदायक है। उन्होंने कहा कि एकीकृत दृष्टिकोण अपनाने से विविध रूप में क्षमता निर्माण में भी मदद मिलती है।
केंद्रीय मंत्री ने 'मिशन कर्मयोगी' और इसके विभिन्न पहलुओं के बारे में बात करते हुए कहा कि माननीय प्रधानमंत्री श्री नरेन्द्र मोदी द्वारा शुरू किए गए इस मिशन में हाई-टेक मॉड्यूल हैं जिनकी मदद से अधिकारियों और छात्रों को लगातार प्रशिक्षित किया जा रहा है। केंद्रीय मंत्री ने कहा कि वर्तमान शासन में, अतीत की कई प्रचलित विसंगतियों को दूर कर दिया गया है और अंतरिक्ष तथा परमाणु ऊर्जा जैसे विभिन्न क्षेत्रों के लिए नए रास्ते खोल दिए गए हैं और इसके परिणामस्वरूप आज भारत ने दुनिया को यह दिखा दिया है कि परमाणु ऊर्जा का उपयोग विकास के क्षेत्रों में किस तरह से किया जा सकता है।
केंद्रीय मंत्री ने विभिन्न उदाहरणों के माध्यम से इस बात पर ज़ोर दिया कि किस तरह से प्रौद्योगिकी की मदद से ज्ञान तक पहुँच अब आसान हुई है जिसने पेशेवरों और विभिन्न क्षेत्रों के विकास को आसान बना दिया है।
सार्वजनिक नीति में उन्नत प्रबंधन कार्यक्रम , कार्मिक और प्रशिक्षण विभाग के प्रशिक्षण प्रभाग द्वारा संचालित पांच दीर्घकालिक घरेलू कार्यक्रमों  में से एक है। एएमपीपीपी कार्यक्रम इंडियन स्कूल ऑफ बिजनेस-हैदराबाद/मोहाली  में चलाया गया, जिसके अंतर्गत प्रशिक्षण के एक हिस्से में प्रशिक्षार्थियों को स्कूल परिसर में जबकि दूसरे हिस्से में कार्यस्थल पर प्रशिक्षण दिया गया। प्रशिक्षण विभाग के अन्य दीर्घकालिक घरेलू कार्यक्रमों में पूर्णकालिक संस्थागत प्रशिक्षण दिया जाता है साथ ही उनमें 2 सप्ताह की अवधि का अंतर्राष्ट्रीय प्रशिक्षण भी शामिल होता है, उन कार्यक्रमों के विपरीत एएमपीपीपी को लोक नीति पर अधिकारियों के अनुकूल घरेलू प्रशिक्षण कार्यक्रम के रूप में तैयार किया गया है, जिसमें कोई अंतरराष्ट्रीय घटक सम्मिलित नहीं है। यह कार्यक्रम अखिल भारतीय सेवाओं , केंद्रीय सिविल सेवा , राज्य प्रशासनिक प्रशिक्षण संस्थानों  के संकाय सदस्यों और राज्य सिविल सेवा  के अधिकारियों के लिए उपलब्ध है। यह पाठ्यक्रम सार्वजनिक नीति, अर्थशास्त्र, कॉर्पोरेट वित्त और वैश्विक वित्तीय बाजार, प्रौद्योगिकी और समाज, लैंगिक और विकास, सार्वजनिक नीति में नैतिकता, और सार्वजनिक-निजी भागीदारी में दक्षताओं का निर्माण करता है। इस कार्यक्रम के अंतर्गत पांच बैच में अधिकारी प्रशिक्षण पहले ही प्राप्त कर चुके हैं और छठे बैच का प्रशिक्षण जारी है, जिसमें 14 प्रतिभागी भाग ले रहे हैं।
एमजी /एएम/ डीटी
(Visitor Counter : 391
प्रधानमंत्री कार्यालय
प्रधानमंत्री ने पंडित मदन मोहन मालवीय को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने पंडित मदन मोहन मालवीय को उनकी जयंती पर श्रद्धांजलि अर्पित की है। श्री मोदी ने शिक्षा जगत को समृद्ध बनाने में पंडित मदन मोहन मालवीय के अविस्मरणीय योगदानों को याद किया।
प्रधानमंत्री ने ट्वीट किया;
“मां भारती की महान संतान महामना पंडित मदन मोहन मालवीय जी को उनकी जयंती पर विनम्र श्रद्धांजलि। देश के शिक्षा जगत की समृद्धि के लिए उन्होंने अपना जीवन समर्पित कर दिया, जिसके लिए वे सदैव स्मरणीय रहेंगे।”
इलेक्ट्रानिक्स एवं आईटी मंत्रालय
देश भर में यूआईडीएआई द्वारा संचालित 28 आधार सेवा केन्द्र पूरी तरह से काम कर रहे हैं
देश में भारतीय विशिष्ट पहचान प्राधिकरण  द्वारा संचालित 28 आधार सेवा केन्द्र पूरी तरह से काम कर रहे हैं। यूआईडीएआई की पूरे देश में ऐसे और 114 केन्द्र खोलने की योजना है। ये केन्द्र बैंकों, डाकघरों तथा राज्य सरकारों द्वारा संचालित 38 हजार आधार पंजीकरण केन्द्रों के अतिरिक्त होंगे।
सरकार द्वार संचालित 28 आधार सेवा केन्द्र सप्ताह में सभी दिन खुले रहते हैं और अबतक 3 लाख लोगों को अपनी सेवाएं दे चुके हैं इनमें बड़ी संख्या दिव्यांग जनों की है। इन केन्द्रों में रोजाना एक हजार लोगों का पंजीकरण करने या पहले से बने हुए आधार कार्डों में किसी तरह का बदलाव करने की सुविधा है। ये केन्द्र सुबह 9 बजकर 30 मिनट से लेकर शाम 5 बजकर 30 मिनट तक काम करते हैं। केवल सार्वजनिक अवकाश के दिन ही यह बंद होते हैं। यूआईडीएआई की देशभर में 53 शहरों में ऐसे 114 और केन्द्र खोलने की योजना है।
.आधार पंजीकरण निशुल्क है जबकि पहले से मौजूद आधार कार्ड में किसी तरह के बदलाव के लिए महज 50 रूपए का शुल्क लिया जाता है।
देश के विभिन्न हिस्सों में काम कर रहे 28 आधार केन्द्रों की सूची इस प्रकार है:
|
|
क्र. सं.
|
|
शहर का नाम
|
|
आधार केन्द्रों का पता
|
|
1
|
|
आगरा
|
|
संजय प्लेस
|
|
2
|
|
बेंगलुरू
|
|
साउड एंड सर्कल के नजदीक पाई विस्टा कन्वेंशन सेंटर के बगल में
|
|
3
|
|
भोपाल
|
|
दानिश नगर
|
|
4
|
|
Bhopal
|
|
महाराणा प्रताप नगर
|
|
5
|
|
चंडीगढ़
|
|
सेक्टर - 17ए
|
|
6
|
|
चेन्नई
|
|
जवाहरलाल नेहरू रोड, कोयेंबेदू
|
|
7
|
|
देहरादून
|
|
निरंजनपुरख्, जीएमएस रोड
|
|
8
|
|
देहरादून
|
|
रेस कोर्स
|
|
9
|
|
दिल्ली
|
|
अक्षरधाम मेट्रो स्टेशन बिल्डिंग
|
|
10
|
|
दिल्ली
|
|
इन्द्रलोक मेट्रो मॉल
|
|
11
|
|
दिल्ली
|
|
मोहन कोऑपरेटिव इंडस्ट्रियल स्टेट, मोहन स्टेट मेट्रो स्टेश के पास
|
|
12
|
|
धनबाद
|
|
यूनीवेस्टा टॉवर , सेक्टर;1 सराइधेला , बिग बाजार के पास
|
|
13
|
|
गुवाहाटी
|
|
लाचित नगर, लक्षित नगर
|
|
14
|
|
हिसार
|
|
मेट्रोपोलिस मॉल, दिल्ली रोड
|
|
15
|
|
हुबली
|
|
क्लासिक एनक्लेव, चितागुप्पी पार्क, कोटक महिन्द्रा बैंक के पीछे, क्लब रोड पर
|
|
16
|
|
हैदराबाद
|
|
रिलायंस साइबर विलेज,विठ्ठल राव नगर,माधापुर
|
|
17
|
|
जयपुर
|
|
ऑरबिट मॉल, अजमेर रोड,सीविल लाइन्स मेट्रो स्टेशन
|
|
18
|
|
कोलकाता
|
|
असिस्ट पार्क, सेक्टर-V, बिधाननगर
|
|
19
|
|
लखनऊ
|
|
रतन स्क्वायर, विधानसभा मार्ग, लाल बाग
|
|
20
|
|
मैसूरू
|
|
सीसीके कॉम्पलेक्स, कालिदास रोड Road, विजयनगर फर्स्ट स्टेज
|
|
21
|
|
नागपुर
|
|
बिलकिस प्लाजा, पासपोर्ट ऑफिस बिल्डिंग, सादिकाबाद,मनकापुर
|
|
22
|
|
पटना
|
|
साई टॉवर , न्यू डाक बंगला रोड, उत्सव होटल के पास
|
|
23
|
|
रायपुर
|
|
श्याम प्लाजा,पांदरी बस स्टैंड, मेन रोड पांदरी
|
|
24
|
|
रांची
|
|
स्टेट प्लाजा,कोकर रोड पर कंटाटोली चौक के पास मंगल टॉवर के पीछे
|
|
25
|
|
रांची
|
|
द गैलेस्यिा मॉल, रातु रोड पर काली मंदिर के सामन पिस्का मोड के पास
|
|
26
|
|
शिमला
|
|
सीके मॉल, आईएसबीटी तूतीकांडी
|
|
27
|
|
सिलवासा
|
|
श्रद्धा कॉम्पलेक्स, आमली इंडस्ट्रियल एरिया में एचडीएफसी बैंक के पीछे
|
|
28
|
|
विजयवाड़ा
|
|
लब्बिपेट में म्युनसिपल वॉटर टैंक के सामने
इन सभी आधार सेवा केंद्रों में एक कुशल टोकन प्रबंधन प्रणाली लागू है जो लोगों को बिना किसी परेशानी के आसानी से नामांकन / अद्यतन प्रक्रिया के सभी चरणों की जानकारी देती है। ये सभी केन्द्र केंद्र वातानुकूलित हैं और इनमें बैठने की पर्याप्त क्षमता होने के कारण लोगों को टोकन लेने के बाद भी कतार में खड़ा नहीं होना पड़ता। .
रक्षा मंत्रालय
विदेश सेवा अताशे ने सेना की पूर्वी कमान के अग्रिम क्षेत्रों का दौरा किया
मित्र देशों के नयी दिल्ली स्थित दूतावासों में नियुक्त विदेश सेवा अताशे को भारतीय सशस्त्र बलों के तीनों अंगों से अवगत कराने के लिए उनका द्विवार्षिक दौरा आयोजित किया जाता है। इसके लिए दो दिन सेना, नौसेना और वायुसेना को समर्पित किए जाते हैं। इस साल का दौरा देश के पूर्वी भाग में 24 से 26 नवम्बर 2019 को आयोजित किया गया। इस दौरान उन्हें नौसेना के लिए विजाग, वायुसेना के लिए तेजपुर और अंत में सेना के लिए दिनजेन, असम ले जाया गया। 26 देशों के 29 अधिकारियों ने 28 नवम्बर, 2019 को सेना की दाओ डिविजन का दौरा किया।
दाओ डिविजन के जनरल ऑफिसर कमांडिंग ने शिष्टमंडल की अगवानी की और उन्हें डिविजन के बारे में जानकारी दी। उसके बाद शिष्टमंडल के सदस्यों ने युद्ध स्मारक और विरासत संग्रहालय देखा। शिष्टमंडल को असम एवं अरुणाचल प्रदेश के सांस्कृतिक वैविध्य और क्षेत्र को जानने का भी अवसर मिला। शिष्टमंडल के लिए असम के सांस्कृतिक वैविध्य को दर्शाने वाला सांस्कृतिक कार्यक्रम भी आयोजित किया गया।
विदेशी अधिकारियों ने भारत के समृद्ध इतिहास, संस्कृति और जैव विविधता की सराहना की और उसे बरकरार रखने में भारतीय सेना के प्रयासों की प्रशंसा की।
आर.के.मीणा/आरएनमीणा/एएम/आरके-4485
(Visitor Counter : 183
प्रधानमंत्री कार्यालय
प्रधानमंत्री ने गायक मुकेश को उनकी 100वीं जयंती पर श्रद्धांजलि दी
प्रधानमंत्री श्री नरेन्द्र मोदी ने गायक मुकेश की भारतीय संगीत पर अमिट छाप को याद किया है। सुर संगीत के माहिर कलाकार की आज 100वीं जयंती है।
प्रधानमंत्री ने ट्वीट किया:
"सुर संगीत के माहिर कलाकार मुकेश को उनकी 100वीं जयंती पर याद कर रहा हूं। उनके सदाबहार गीत, मन में विभिन्न प्रकार की भावनाओं को जन्म देते हैं और उन्होंने भारतीय संगीत पर एक अमिट छाप छोड़ी है। उनकी सुमधुर आवाज और दिल को छू लेने वाली प्रस्तुति, पीढ़ियों को मंत्रमुग्ध करती रहेगी।"
उप राष्ट्रपति सचिवालय
उपराष्ट्रपति ने समग्र व मूल्य आधारित शिक्षा के महत्व पर जोर दिया
उपराष्ट्रपति ने 'अंक- केंद्रित शिक्षा' को त्यागने और मानसिकता में बदलाव का आह्वान किया
एक गुरु-शिष्य का रिश्ता सबसे पवित्र है: उपराष्ट्रपति
गुरु पूर्णिमा के अवसर पर उपराष्ट्रपति ने अपने शिक्षकों सम्मान दिया
उपराष्ट्रपति ने विद्वान श्री गरिकापति नरसिम्हा राव को 'संस्कार' पुरस्कार प्रदान किया
उपराष्ट्रपति श्री एम. वेंकैया नायडु ने आज बच्चों के व्यापक विकास व राष्ट्र के एक सुरक्षित भविष्य के निर्माण के लिए समग्र और मूल्य आधारित शिक्षा के महत्व पर जोर दिया। उन्होंने 'अंक -केंद्रित शिक्षा' की मानसिकता को त्यागने और शिक्षा को 'केवल अक्षरों व संख्याओं के रूप में नहीं, बल्कि संस्कृति और मूल्यों की शिक्षा' के रूप में देखने का आह्वाहन किया।
उपराष्ट्रपति ने हैदराबाद में एक सांस्कृतिक संगठन-आकृति की ओर से स्थापित ‘संस्कार’ पुरस्कार से तेलुगु के प्रतिष्ठित विद्वान व साहित्यकार  श्री गरीकापति नरसिम्हा राव को सम्मानित किया। श्री नायडु ने तेलुगु भाषा में श्री गरीकापति के साहित्यिक योगदान और आध्यात्मिक शिक्षाओं के लिए उनकी सराहना की।
गुरु पूर्णिमा के अवसर पर श्री नायडु ने कहा कि भारतीय परंपरा में गुरु को सर्वोच्च सम्मान दिया जाता है और एक गुरु व एक शिष्य के बीच के संबंध को सबसे पवित्र माना जाता है। उपराष्ट्रपति ने आगे कहा कि गुरु हमारे जीवन में एक अमूल्य भूमिका निभाते हैं और केवल ज्ञान प्रदान करने से अधिक, हमारे चरित्र को तराशने व भविष्य को आकार देने में सहायता करते हैं।"
उपराष्ट्रपति ने अपने शिक्षकों के प्रति सम्मान व्यक्त किया, उनकी शिक्षाओं को याद किया और उनके जीवन पर पड़ने वाले विशाल प्रभाव का उल्लेख किया। उन्होंने कहा कि कृतज्ञता के साथ अपने शिक्षकों को याद रखना महत्वपूर्ण है, जिन्हें भारतीय संस्कृति में माता-पिता और यहां तक कि भगवान के बराबर दर्जा दिया गया है।
इस कार्यक्रम में तेलंगाना सरकार के सलाहकार डॉ. केवी रमणाचारी, एफईसीसीआई के सीएमडी श्री अच्युत जगदीश चंद्र, आकृति के अध्यक्ष श्री सुधाकर राव, साहित्यकार, कलाकार व अन्य व्यक्ति उपस्थित थे।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 199.47 करोड़ से अधिक टीके लगाए जा चुके हैं
12-14 आयु वर्ग में 3.78 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,39,073 हैं
पिछले 24 घंटों में 20,038 नए मामले सामने आए
स्वस्थ होने की वर्तमान दर 98.48 प्रतिशत
साप्ताहिक सक्रिय मामलों की दर 4.30 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 199.47 करोड़  से अधिक हो गया। इस उपलब्धि को 2,62,39,248 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.78 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,10,122
|
|
दूसरी खुराक
|
|
1,00,77,923
|
|
प्रीकॉशन खुराक
|
|
59,76,465
|
|
अग्रिम पंक्ति के कर्मी
|
|
पहली खुराक
|
|
1,84,27,018
|
|
दूसरी खुराक
|
|
1,76,48,924
|
||
|
प्रीकॉशन खुराक
|
|
1,13,40,481
|
|
12-14 वर्ष आयु वर्ग
|
|
पहली खुराक
|
|
3,78,17,085
|
|
दूसरी खुराक
|
|
2,58,85,543
|
|
15-18 वर्ष आयु वर्ग
|
|
पहली खुराक
|
|
6,07,95,643
|
|
दूसरी खुराक
|
|
4,99,66,327
|
|
18-44 वर्ष आयु वर्ग
|
|
पहली खुराक
|
|
55,88,05,216
|
|
दूसरी खुराक
|
|
50,53,78,624
|
|
प्रीकॉशन खुराक
|
|
45,26,422
|
|
45-59 वर्ष आयु वर्ग
|
|
पहली खुराक
|
|
20,35,53,440
|
|
दूसरी खुराक
|
|
19,44,40,660
|
|
प्रीकॉशन खुराक
|
|
32,84,723
|
|
60 वर्ष से अधिक आयु वर्ग
|
|
पहली खुराक
|
|
12,73,48,903
|
|
दूसरी खुराक
|
|
12,14,98,144
|
|
प्रीकॉशन खुराक
|
|
2,75,53,331
|
|
प्रीकॉशन खुराक
|
||
|
5,26,81,422
|
|
कुल
|
|
|
|
1,99,47,34,994
भारत में सक्रिय मामले आज 1,39,073 हैं। सक्रिय मामले, कुल पॉजिटिव मामलों के 0.32 प्रतिशत हैं।
नतीजतन, भारत में स्वस्थ होने की दर 98.48 प्रतिशत है। पिछले 24 घंटों में 16,994 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,30,45,350 हो गई है।
बीते 24 घंटे में कोरोना के 20,038 नए मामले सामने आएं।
पिछले 24 घंटों में कुल 4,50,820 जांच की गई हैं। भारत ने अब तक कुल 86.86 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.30 प्रतिशत है और दैनिक रूप से पुष्टि वाले मामलों की दर 4.44 प्रतिशत है।
उप राष्ट्रपति सचिवालय
सीआरपीएफ देश के आंतरिक सुरक्षा प्रणाली का सबसे मजबूत स्तम्भ : उपराष्ट्रपति
बैलेट बुलेट से ज्यादा ताकतवर
मानवता के दुश्मन आतंकवाद का उन्मूलन जरूरी
शांति, विकास और प्रगति की पहली शर्त
सीआरपीएफ के शौर्य दिवस के अवसर पर अधिकारियों और जवानों को वीरता पदक से सम्मानित किया
भारत के उपराष्ट्रपति श्री वेंकैया नायडू ने कहा है कि केंद्रीय रिजर्व पुलिस बल  सही मायने में देश की आतंरिक सुरक्षा प्रणाली का सबसे मजबूत स्तम्भ है। वे आज यहां सीआरपीएफ के शौर्य दिवस के अवसर पर सीआरपीएफ के अधिकारियों और जवानों को वीरता पदक प्रदान करने के बाद उपस्थित लोगों को संबोधित कर रहे थे। सीआरपीएफ के महानिदेशक श्री आरआर भटनागर और अन्य गणमान्य व्यक्ति भी इस अवसर पर मौजूद थे।
उपराष्ट्रपति ने कहा कि सीआरपीएफ का गौरवशाली इतिहास रहा है। उन्हें इस बल के शौर्य, साहस और काम के प्रति समर्पित रहने वाली समृद्ध परंपरा पर गर्व है। उन्होंने वीरता पदक पाने वाले अधिकारियों और जवानों को बधाई दी। उपराष्ट्रपति ने सीआरपीएफ की देश की एकता और अखंडता अक्षुण्ण बनाए रखने तथा देश की आंतरिक सुरक्षा में निभाई जा रही महत्वपूर्ण भूमिका की सराहना की। उन्होंने कहा कि बदलते समय की जरूरतों के हिसाब से इस बल ने अपनी परंपराओं तथा कामकाज करने के तरीकों को बदला है और साहस तथा शौर्य के नए प्रतिमान बनाए हैं।
उपराष्ट्रपति ने कहा कि हॉटस्प्रिंग्स में दिए गए बलिदान, कच्छ के रण में सरदार चौकी पर हुई लड़ाई, संसद भवन पर हुए हमले में लोकतंत्र के आधार स्तम्भ की सुरक्षा तथा अयोध्या में हमले को रोकने जैसी घटनाओं का सशस्त्र पुलिस बलों के इतिहास में दूसरा कोई उदाहरण नहीं मिलता। उन्होंने कहा कि सीआरपीएफ के जवानों ने राष्ट्र विरोधी तत्वों के खिलाफ अभियान में तथा देश की एकता और सम्प्रभुता को बनाए रखने के लिए अपनी वीरता के कई अद्वितीय उदाहरण पेश किए हैं। वीरता और शौर्य की यह गाथा हम सभी को हमेशा प्रेरित करती रहेगी। उपराष्ट्रपति ने कहा कि सरकार को कानून व्यवस्था बनाए रखने में मदद करने में अहम भूमिका निभाने के साथ ही सीआरपीएफ संसद भवन सहित कई महत्वपूर्ण सरकारी प्रतिष्ठानों की रखवाली भी कर रहा है। यह सही मायने में देश की आंतरिक सुरक्षा प्रणाली का सबसे मजबूत स्तम्भ है।
उन्होंने कहा कि सीआरपीएफ ने जम्मू-कश्मीर में तैनाती के दौरान सराहनीय काम किया है। राज्य में इस बल ने पिछले एक साल के दौरान कई अभियान चलाए हैं। उन्होंने कहा कि आतंकवाद को प्रभावी तरीके से नियंत्रित करते हुए सीआरपीएफ ने कम्युनिटी एक्शन प्रोग्राम के जरिये अपनी विश्वसनीयता और स्वीकार्यता बढ़ाई है। उन्होंने कहा कि यह बहुत राहत की बात है कि इन प्रयासों से आतंकवादी गतिविधियों में काफी कमी आई है।
प्रधानमंत्री कार्यालय
प्रधानमंत्री श्री नरेन्द्र मोदी ने नाइट्रोजन संयंत्रों को ऑक्सीजन संयंत्रों में बदलने के काम की प्रगति की समीक्षा की
नाइट्रोजन संयंत्र ऑक्सिजन संयत्रो में बदले जाएँगे
14 उद्योगों में काम चालू, और इकाइयाँ भी चिन्हित की जा रही हैं
37 और नाइट्रोजन प्लांट कन्वर्ज़न के लिए चिन्हित
ये कदम दूसरे प्रयासों के साथ ऑक्सिजन बढ़ाने में सहायक सिद्ध होंगे
कोविड-19 महामारी के प्रकोप के बीच चिकित्सा ऑक्सीजन की आवश्यकता को ध्यान में रखते हुए भारत सरकार ने ऑक्सीजन उत्पादन के लिए मौजूदा नाइट्रोजन संयंत्रों को ऑक्सीजन संयंत्रों में बदलने की व्यवहार्यता का पता लगाया है। ऐसे विभिन्न संभावित उद्योगों की पहचान की गई है जिनमें मौजूदा नाइट्रोजन संयंत्रों को ऑक्सीजन के उत्पादन के लिए परिवर्तित किया जा सकता है।
मौजूदा प्रेशर स्विंग एड्सॉर्प्शन  नाइट्रोजन संयंत्रों को ऑक्सीजन के उत्पादन के लिए परिवर्तित करने की प्रक्रिया पर चर्चा की गई। नाइट्रोजन संयंत्रों में कार्बन मॉलिक्यूलर सीव  का उपयोग किया जाता है जबकि ऑक्सीजन के उत्पादन के लिए ज़ियोलाइट मॉलीक्युलर सीव  की आवश्यकता होती है। इसलिए, सीएमएस को ज़ेडएमएस के साथ बदलकर और कुछ अन्य परिवर्तनों जैसे ऑक्सीजन एनालाइज़र, कंट्रोल पैनल प्रणाली, प्रवाह वाल्व आदि के साथ मौजूदा नाइट्रोजन संयंत्रों में ऑक्सीजन के उत्पादन के लिए परिवर्तित किया जा सकता है।
उद्योगों के साथ विचार-विमर्श के बाद अब तक 14 उद्योगों की पहचान की गई है, जहां नाइट्रोजन संयंत्रों के रूपांतरण का काम प्रगति पर है। इसके अलावा, उद्योग संघों की मदद से 37 नाइट्रोजन संयंत्रों की इस कार्य के लिए पहचान की गई है।
ऑक्सीजन के उत्पादन के लिए संशोधित नाइट्रोजन संयंत्र को या तो पास के अस्पताल में स्थानांतरित किया जा सकता है, और अगर इस संयंत्र को स्थानांतरित करना संभव नहीं है, तो इसका उपयोग ऑक्सीजन के ऑन-साइट उत्पादन के लिए किया जा सकता है, जिसे विशेष पोत / सिलेंडर से अस्पताल में पहुंचाया जा सकता है।
बैठक में प्रधानमंत्री के प्रमुख सचिव, कैबिनेट सचिव, गृह सचिव, सड़क परिवहन और राजमार्ग मंत्रालय के सचिव और अन्य वरिष्ठ अधिकारियों ने भाग लिया।
संचार एवं सूचना प्रौद्योगिकी मंत्रालय
प्रयोगों, प्रदर्शनों आदि के संचालन में स्पेक्ट्रम का उपयोग करने के लिए ऑनलाइन लाइसेंसिंग अब एक वास्तविकता बन चुकी है
दूरसंचार विभाग ने सरल संचार पोर्टल का विस्तार किया
आवेदन ऑनलाइन जमा होंगे, शारीरिक उपस्थिति आवश्यक नहीं
समयबद्ध प्रक्रिया: कुछ मामलों में डीम्ड अनुमोदन
स्पेक्ट्रम आधारित अनुप्रयोगों को प्रोत्साहित करने के लिए और प्रयोग, प्रदर्शन और परीक्षण आवश्यकताओं को ध्यान में रखते हुए एक महत्वपूर्ण पहल के रूप में, वायरलेस प्लानिंग एंड कोऑर्डिनेशन विंग , दूरसंचार विभाग  ने आज प्रयोग, प्रदर्शन आदि के संचालन में स्पेक्ट्रम का उपयोग करने के लिए ऑनलाइन लाइसेंसिंग सुविधा प्रदान करने वाली पहल की शुरुआत की है। दूरसंचार विभाग के मौजूदा सरल संचार पोर्टल का विस्तार, जिस पर एक्सेस सेवाओं, इंटरनेट सेवाओं और अन्य लाइसेंसों के लिए आवेदन प्राप्त किए जाते हैं, प्रयोग, प्रदर्शन, परीक्षण, निर्माण आदि का संचालन करने में स्पेक्ट्रम का उपयोग करने के लिए लाइसेंस की प्राप्ति, प्रक्रिया और अनुदान के लिए कर दिया गया है। इसके अलावा, डब्ल्यूपीसी विंग से प्राप्त होने वाली लगभग सभी आवश्यक स्वीकृतियां, जिनमें उपकरण के प्रकार, उपग्रह लाइसेंस, अव्यवसायी लाइसेंस, स्टैंडिंग कमेटी ऑफ रेडियो फ्रीक्वेंसी ऐलोकेशन द्वारा किए जाने वाले आवंटन आदि की स्वीकृतियां शामिल हैं, ऑनलाइन हो चुकी हैं।
प्रयोगों के लिए इन ऑनलाइन लाइसेंसों को जारी करते हुए, दूरसंचार सचिव, श्री अंशु प्रकाश ने आशा व्यक्त की कि इससे वायरलेस प्रौद्योगिकियों में डिजाइन और अनुप्रयोगों के ईको सिस्टम को बढ़ावा मिलेगा। अनुमोदन की प्रक्रिया फेसलेस, पारदर्शी और समयबद्ध भी होगी। लाइसेंस के रूप में प्रदान की गई स्वीकृतियों में वायरलेस उपकरण रखने की मंजूरी, आवश्यक मॉड्यूल और सबसिस्टम का आयात और अनुसंधान एवं विकास उत्पादों का प्रदर्शन आदि शामिल होंगे। इस प्रकार से संबद्ध गतिविधियों के लिए अलग से स्वीकृति प्राप्त करने की आवश्यकता नहीं होगी। सभी स्वीकृतियों को अब एक साथ जोड़ दिया गया है।
प्रमुख विशेषताएं निम्नलिखित हैं:
-
आंतरिक प्रयोग , आंतरिक प्रदर्शन और उत्पादन के लिए स्व-घोषणा ।
-
उपयोगकर्ता की सभी लाइसेंसिंग आवश्यकताओं के लिए केवल एक लाइसेंस- स्पेक्ट्रम का उपयोग, संबंधित उत्पादों और उप-संयोजनों का आयात, प्रदर्शन, वायरलेस उपकरणों पर अधिकार की प्राप्ति आदि।
-
आवेदन के दिन से 6 से 8 सप्ताह के भीतर सभी आउटडोर रेडिएशन लाइसेंस के लिए डीम्ड अनुमोदन।
-
स्पेक्ट्रम "गैर-हस्तक्षेप और गैर-संरक्षण" और "गैर-वाणिज्यिक सेवाएं" के आधार पर प्रस्तुत किया जाता है।
इन उपायों के माध्यम से भारतीय कंपनियों के लिए अनुसंधान एवं विकास और विनिर्माण ईको सिस्टम को मजबूत करने और भारतीय आईपीआर और वैश्विक समाधान का निर्माण करने में आसानी होगी। इससे वैश्विक प्रौद्योगिकी मूल्य श्रृंखला में भारतीय योगदान को बढ़ाने वाली क्षमता का निर्माण होगा, साथ ही भारत को वायरलेस उत्पादों और अनुप्रयोगों के केंद्र के रूप में भी बढ़ावा मिलेगा।
सांख्यिकी एवं कार्यक्रम कार्यान्वयन मंत्रालय
"सांख्यिकी दिवस" 29 जून, 2022 को मनाया गया
मुख्य विषय : सतत विकास के लिए डेटा
सांख्यिकी और आर्थिक नियोजन के क्षेत्र में  प्रोफेसर प्रशांत चंद्र महलनोबिस के उल्लेखनीय योगदान को सम्मान देने के लिए भारत सरकार 29 जून को उनकी जयंती को "सांख्यिकी दिवस" के रूप में मनाती आ रही है।
इस वर्ष सांख्यिकी दिवस, 2022 का मुख्य कार्यक्रम नई दिल्ली नगरपालिका परिषद  सभा केंद्र, नई दिल्ली में फिजिकल-कम-वर्चुअल मोड के माध्यम से आयोजित किया गया। इसे सांख्यिकी और कार्यक्रम कार्यान्वयन मंत्रालय  द्वारा सप्ताह भर चलने वाले आजादी का अमृत महोत्सव के एक हिस्से के रूप में भी मनाया गया जो भारत की आजादी के पचहत्तरवें वर्ष को मनाने के लिए सरकार की एक खास पहल है। इस कार्यक्रम में मुख्य अतिथि केंद्रीय सांख्यिकी एवं कार्यक्रम कार्यान्वयन  और योजना राज्य मंत्री  तथा कॉर्पोरेट मामलों के राज्य मंत्री राव इंद्रजीत सिंह ने प्रतिभागियों को वर्चुअल तरीके से संबोधित किया। इस अवसर पर राष्ट्रीय सांख्यिकी आयोग  के अध्यक्ष प्रो. बिमल कुमार रॉय और भारत के मुख्य सांख्यिकीविद् तथा सचिव, एमओएसपीआई डॉ. जी. पी. सामंत ने भी प्रतिभागियों को संबोधित किया। भारतीय सांख्यिकी संस्थान के निदेशक प्रो. संघमित्रा बंद्योपाध्याय ने वर्चुअल तरीके से प्रतिभागियों को संबोधित किया। इस कार्यक्रम में सांख्यिकी एवं कार्यक्रम कार्यान्वयन  एवं अन्य केंद्रीय मंत्रालयों/विभागों के वरिष्ठ अधिकारियों और संयुक्त राष्ट्र संगठनों के प्रतिनिधियों ने भी इस कार्यक्रम में फिजिकल/वर्चुअल तरीके से भाग लिया। राज्यों/केंद्र शासित प्रदेशों में अर्थशास्त्र और सांख्यिकी निदेशालयों के प्रतिनिधियों ने वर्चुअल तरीके से इस कार्यक्रम में भाग लिया। इस कार्यक्रम का एमओएसपीआई के सोशल मीडिया हैंडल के माध्यम से सीधा प्रसारण भी किया गया।
कार्यक्रम के दौरान मंत्रालय द्वारा स्थापित राष्ट्रीय पुरस्कारों के विजेताओं को सम्मानित किया गया। इस वर्ष आधिकारिक सांख्यिकी, 2022 में प्रो. पी. सी. महलनोबिस राष्ट्रीय पुरस्कार संयुक्त रूप से एमओएसपीआई के उप महानिदेशक श्री दिलीप कुमार सिन्हा और प्रधान वैज्ञानिक, राष्ट्रीय पशु चिकित्सा संस्थान, महामारी विज्ञान और रोग सूचना विज्ञान , भारतीय कृषि अनुसंधान परिषद  के डॉ. के. पी. सुरेश को प्रदान किया गया। इसके अलावा, सांख्यिकी, 2022 के क्षेत्र में आजीवन योगदान के लिए प्रो. पी. वी. सुखात्मे राष्ट्रीय पुरस्कार राष्ट्रीय सांख्यिकी आयोग के पूर्व सदस्य डॉ. पदम सिंह को प्रदान किया गया। इस कार्यक्रम में 'ऑन द स्पॉट निबंध लेखन प्रतियोगिता, 2022' के विजेताओं को भी सम्मानित किया गया।
सांख्यिकी दिवस, 2022 के मुख्य विषय यानी थीम - सतत विकास के लिए डेटा पर सांख्यिकी एवं कार्यक्रम कार्यान्वयन मंत्रालय  की ओर से एक संक्षिप्त प्रस्तुति दी गई। भारत में संयुक्त राष्ट्र के रेजिडेंट कोऑर्डिनेटर श्री शोम्बी शार्प और यूएनएफपीए के राष्ट्रीय कार्यक्रम अधिकारी डॉ. संजय कुमार ने भी सांख्यिकी दिवस, 2022 के मुख्य विषय सतत विकास के लिए डेटा पर प्रतिभागियों को संबोधित किया।
आयोजन के दौरान सतत विकास लक्ष्य - राष्ट्रीय संकेतक संरचना  प्रगति रिपोर्ट, 2022 जारी की गई। इस रिपोर्ट के साथ अद्यतन एनआईएफ 2022 और एसडीजी एनआईएफ रिपोर्ट 2022 पर डेटा स्नैपशॉट भी जारी किया गया।
इस कार्यक्रम के दौरान "यूथ इन इंडिया 2022" प्रकाशन का विमोचन किया गया। यह प्रकाशन विभिन्न मंत्रालयों/विभागों/संगठनों के सार्वजनिक डोमेन में रखे गए आंकड़ों के रूप में सामाजिक-आर्थिक प्रासंगिकता के महत्वपूर्ण सांख्यिकीय संकेतकों के माध्यम से युवाओं की समग्र स्थिति को चित्रित करता है।
प्रधानमंत्री कार्यालय
प्रधानमंत्री ने भारतीय क्रिकेट टीम को एशिया कप जीतने पर बधाई दी
प्रधानमंत्री श्री नरेन्द्र मोदी ने एशिया कप जीतने पर टीम इंडिया की सराहना की है।
श्री मोदी ने एक्स पर पोस्ट किया:
"बहुत बढि़या टीम इंडिया!
एशिया कप जीतने पर बधाई। हमारे खिलाड़ियों ने पूरे टूर्नामेंट में असाधारण कौशल का प्रदर्शन किया।"